ปลัดคลัง ย้ำไม่ปรับลดเป้าหมายจีดีพีปีนี้ที่ระดับ 5.5-5.6%
นายอารีพงศ์ ภู่ชอุ่ม ปลัดกระทรวงการคลัง เผยถึงที่ประชุมหารือ รับมือวิกฤตเศรษฐิกิจยุโรป โดยระบุว่า กรณีของไซปรัส ซึ่งเป็นประเทศที่ 5 ในยูโรโซน ซึ่งไทยได้รับผลกระทบจากกรณีดังกล่าวไม่มากนัก เนื่องจากเป็นประเทศเล็ก ซึ่งคาดว่าสหภาพยุโรป สามารถดูแลได้ และยังไม่ปรับลดเป้าหมายจีดีพีในปีนี้ ซึ่งอยู่ที่ระดับ 5.5-5.6%ทั้งนี้ได้เตรียมติดตามสถานการณ์ของสถาบันการเงิน ที่ถูกปรับลดความน่าเชื่อถือ ทั้ง 28 แห่งในสเปน ซึ่งที่ประชุมเป็นห่วงว่า อาจส่งผลกระทบมายังประเทศไทย แต่ผลประกอบการของธนาคารพาณิชย์ไทย ยังอยู่ในระดับที่ดี และจากการที่ ครม. ได้คงมาตรการคุ้มครองบัญชีเงินฝากบัญชีละ 50 ล้านบาท ต่อไปอีก 3 ปี ซึ่งมาตรการดังกล่าวสามารถช่วยพยุงสถาบันการเงิน และสถาบันการเงินที่เชื่อมโยงกับธนาคารยุโรปมีจำนวนน้อย จึงไม่ได้รับผลกระทบมากเท่าไหร่ส่วนอุตสาหกรรมยานยนต์และอิเล็กทรอนิกส์ กลับมาเดินหน้าการผลิตเต็มกำลังได้อีกครั้ง หลังหยุดชะงักจากเหตุการน้ำท่วมเมื่อปลายปีที่แล้ว ประกอบกับในส่วนของตัวเลขส่งออกที่ติดลบมาก่อนหน้านี้ได้เริ่มฟื้นตัว เห็นได้จากตัวเลขส่งออกของเดือน พ.ค. แต่ยังมีความกังวลต่ออุตสาหกรรมสิ่งทอ ซึ่งมีกว่า 2100 แห่ง ที่ส่งออกไปยังสหภาพยุโรปในวันพรุ่งนี้(28 มิ.ย.) นายกิตติรัตน์ ณ ระนอง รองนายกรัฐมนตรี และรัฐมนตรีว่าการกระทรวงการคลัง และนายบุญส่ง เตริยาภิรมย์ รัฐมนตรีว่าการกระทรวงพาณิชย์ ได้เตรียมเรียกประชุมพูดคุยกับทูตพาณิชย์ของไทยที่ประจำอยู่ทั่วโลก เข้าหารือเพื่อรับมือวิกฤตครั้งนี้ และในวันที่ 30 มิ.ย. นี้ กระทรวงพาณิชย์จะเชิญผู้ประกอบการส่งออกของไทย เข้าหารือเพื่อรับมือวิกฤตเศรษฐกิจครั้งนี้เช่นเดียวกันนายอารีพงศ์ ยังกล่าวอีกว่า คณะกรรมการนโยบายการเงิน (กนง.) ได้ติดตามสถานการณ์ ของวิกฤติที่กระทบอัตราดอกเบี้ยอย่างต่อเนื่อง และขณะนี้ที่ประชุมรัฐมนตรีเศรษฐกิจทั้ง 9 กระทรวงยังไม่มีมาตรการเร่งด่วน เพื่อนำมันใช้ในการกระตุ้นเศรษฐกดิจแต่อย่างใด
 ปลัดกระทรวงการคลัง เผยถึงที่ประชุมหารือ รับมือวิกฤตเศรษฐกิจยุโรป ยังสามารถดูแลได้ และยังไม่ปรับลดเป้าหมายจีดีพีในปีนี้
กนง.,จีดีพี,ที่ประชุม,ยูโรโซน,วิกฤต,อารีพงศ์